রাজশাহী ভোলানাথ বিশ্বেশ্বর হিন্দু একাডেমী

রাজশাহী ভোলানাথ বিশ্বেশ্বর হিন্দু একাডেমী বা রাজশাহী বি. বি. হিন্দু একাডেমী রাজশাহী সদর উপজেলার বোয়ালিয়া থানায় অবস্থিত অন্যতম প্রাচীন প্রতিষ্ঠান। বিদ্যালয়টি প্রতিষ্ঠিত হয় ১৮৯৮ খ্রিষ্টাব্দে। রাজশাহীর প্রাচীনতম স্কুলগুলোর অন্যতম এটি।১৮৯৮ সালের ১২ জুলাই রাজশাহী একাডেমী নামে আনুষ্ঠানিক শিক্ষা কার্যক্রম শুরু হয় রাজশাহী ভোলানাথ বিশ্বেশ্বর হিন্দু একাডেমীর। রাজশাহী মহানগরীর তৎকালীন প্রথিতযশা আইনজীবী অনুকূল চন্দ্র চক্রবর্ত্তী ও সুদর্শন চক্রবর্ত্তীর প্রচেষ্টায় এবং চন্দ্র কিশোরের সহযোগিতায় ১৮৯৮ সালের ১২ জুলাই মিয়াপাড়ার রাজশাহী গণগ্রন্থাগার প্রাঙ্গণের ভিতর একটি ঘরে রাজশাহী একাডেমী আনুষ্ঠানিকভাবে যাত্রা শুরু করে। তবে এর আনুষ্ঠানিক কার্যক্রম কয়েক বছর পূর্বেই শুরু হয়েছিল। পণ্ডিত যাদব চন্দ্র চক্রবর্ত্তী সাগরপাড়ার আইনজীবী মহেষচন্দ্র ভট্টাচার্য্যরে বাহির বাড়িতে ছোট ছোট ছেলে-মেয়েদের নিয়ে একটি পাঠশালা চালু করেছিলেন। এটি যাদব পণ্ডিতের পাঠশালা নামে পরিচিতি পেয়েছিল। এ পাঠশালাটিই নতুনভাবে বিকশিত হয়ে রাজশাহী একাডেমী নামে বিকশিত হতে আরম্ভ করে। ১৯০০ সালে একাডেমী জামিদার রায় বাহাদুর কুঞ্জ মোহন মৈত্রের ঘোড়মারার বাড়ির একটি অংশে স্থানান্তর হয়। পূর্বে বাড়িটি মাড়োয়ারী দেবীদাস বাবুর ঠাকুরবাড়ি ছিল। কুঞ্জ মোহন মৈত্র বাড়িটি ক্রয় করেছিলেন। একই বছরে একাডেমী কলকাতা বিশ্ববিদ্যালয়ের অনুমোদন এবং ছাত্ররা প্রথম প্রবেশিকা পরীক্ষায় অংশ গ্রহণ করেছিল। যারা এ একাডেমী থেকে প্রথম প্রবেশিকা পরীক্ষায় অংশ গ্রহণ করেন তাঁদের মধ্যে একজন ছিলেন চাঁপাই নবাবগঞ্জের অ্যাডভোকেট রমেশ চন্দ্র বাগচী। নাটোর জেলার খাজুরা গ্রামের সে সময়ের জমিদার জীবন্তীনাথ খাঁ এবং জ্ঞানেন্দ্রনাথ খাঁ একাডেমীকে সুপ্রতিষ্ঠিতকরণে বিপুল অর্থসাহায্য করে এই বিদ্যালয়ের নির্মাণে গুরুত্বপূর্ণ অবদান রাখেন। ফলে বিদ্যালয়ের পূর্ব নাম পরিবর্তন করে তাঁদের পিতা জমিদার ভোলানাথ খাঁর নামানুসারে ভোলানাথ একাডেমী রাখা হয়। ১৯০২ সালে চক্রবর্ত্তী ভ্রাতৃদ্বয় মেদিনীপুর জমিদারী কোম্পানীর নিকট থেকে বড়কুঠি অঞ্চলের বেশ কিছু জমি ক্রয় করে ছাত্রাবাসসহ একাডেমীটির বিশাল অবকাঠামো নির্মাণ করেন। ১৯২৯ সালের শেষের দিকে জীবন্তীনাথ খাঁ ও জ্ঞানেন্দ্রনাথ খাঁ একাডেমী পরিচালনার যাবতীয় দায়িত্ব অনুকূল চক্রবর্ত্তী ও তাঁর জীবনাবসানে তাঁর উত্তরাধিকারীদের নিকট অর্পণ করেন। ১৯৩৫ সালে চক্রবর্ত্তী ভাতৃদ্বয় তাঁদের স্বর্গীয় পিতা বিশ্বেশ্বর চক্রবর্তীর নাম একাডেমীর সঙ্গে যুক্ত করেন। ফলে একাডেমীর নাম হয় ভোলানাথ বিশ্বেশ্বর একাডেমী। ১৯৩৯ সালে একাডেমী পরিচালক মণ্ডলীর প্রস্তাবানুসারে কলিকাতা বিশ্ববিদ্যালয়ের তৎকালীন উপাচার্য আজিজুল হকের অনুমোদন লাভ করে একাডেমীর সঙ্গে হিন্দু কথাটি যুক্ত হয়। ফলে এর নাম হয় ভোলানাথ বিশ্বেশ্বর হিন্দু একাডেমী। শহীদ এ,এইচ,এম কামরুজ্জামান হেনা (জাতীয় চার নেতার মধ্যে অন্যতম) সনৎ কুমার সাহা (বিশিষ্ট অর্থনীতিবিদ এবং রাজশাহী বিশ্ববিদ্যালয়ের শিক্ষক ছিলেন) ডঃ সারোয়ার জাহান (রাজশাহী বিশ্ববিদ্যালয়ের শিক্ষক ও বিশিষ্ট সঙ্গীত শিল্পী) পণ্ডিত রঘুনাথ দাস (শ্রেষ্ঠ বেহালা বাদক) রফিকুল আলম (বিশিষ্ট সঙ্গীত শিল্পী) মৃনাল হক (বিশিষ্ট চিত্রশিল্পী) অনুপকুমার ভট্টাচার্য (বাংলাদেশের বিশিষ্ট সঙ্গীত শিল্পী) সমর কুমার ঘোষ (উপ-প্রযুক্তি উপদেষ্টা শিক্ষা মন্ত্রণালয়, ঢাকা) খালেদ মাসুদ পাইলট (প্রাক্তন অধিনায়ক জাতীয় ক্রিকেট দল, বাংলাদেশ) মাহাতাব উদ্দীন (সাংবাদিক, সাপ্তাহিক গনখবর সম্পাদক ছিলেন তাছাড়া তিনি একজন মুক্তিযোদ্ধা কমান্ডার) ২০০৮ ও ২০০৯ সালে বি,এস,বি ফাউন্ডেশন কর্তৃক শ্রে্ষ্ঠ শিক্ষা প্রতিষ্ঠান হিসেবে স্বীকৃতি লাভ। রাজশাহী জেলা রাজশাহী কলেজ নিউ গভঃ ডিগ্রী কলেজ রাজশাহী কলেজিয়েট স্কুল উইকিমিডিয়া কমন্সে রাজশাহী ভোলানাথ বিশ্বেশ্বর হিন্দু একাডেমী সংক্রান্ত মিডিয়া রয়েছে। "প্রধান শিক্ষক রাজেন্দ্র নাথ সরকার"। রাজশাহী জেলা বাতায়ন। রাজশাহী জেলা পরিষদ। সংগ্রহের তারিখ ২৫ জানুয়ারি ২০১৭। [স্থায়ীভাবে অকার্যকর সংযোগ] "রাজশাহী শহরের মাধ্যমিক বিদ্যালয়ের তালিকা"। রাজশাহী জেলা তথ্য বাতায়ন। মন্ত্রিপরিষদ বিভাগ, এটুআই। ১২ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০১৭।  "বাংলাদেশ ব্যুরো অব এডুকেশনাল ইনফরমেশন অ্যান্ড স্ট্যাটিসটিক্স (ব্যানবেইনস)"। শিক্ষাসংশ্লিষ্ট তথ্য : রাজশাহী লোকনাথ উচ্চ বিদ্যালয়। ৪ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০১৭।  "রাজশাহী ভোলানাথ বিশ্বেশ্বর হিন্দু একাডেমী"। rajshahirkotha.webrajshahi.com (ইংরেজি ভাষায়)। ২০২১-০৬-০৫ তারিখে মূল থেকে আর্কাইভ করা। সংগ্রহের তারিখ ২০২১-০৬-০৫।  "রাজশাহী বি. বি. হিন্দু একাডেমী"। রাজশাহী জেলা। মন্ত্রিপরিষদ বিভাগ, এটুআই, বিসিসি ও বেসিস। সংগ্রহের তারিখ ২৫ জানুয়ারি ২০১৭। [স্থায়ীভাবে অকার্যকর সংযোগ]